Politivennen, 1807-01-01
Uordener. 1) Jblandt Uordener, endog meget afskyelige Uordener, kan man gjerne henføre det: at i No. 63, ny Matrikul, paa Østergade, i det under det almindelige Navn Vildmanden bekjendte Hus, forsamler sig ofte om Aftenen i Porten en Mængde vorne Drenge og Tjenestepiger, der finde Fornøielse i at overvælde de Forbigaaende med Grovheder af alle Slags. 2) Paa Hjørnehuset af Vimmelskaftet og Hyskenstrædet mangler Gadernes Navne, endskjøndt at Huset ifjor er oppudseet. Besynderligt er det, at Ejeren, som den Gang lod bekoste hele Husts Maling, kunde forglemme den ubetydelige Ting af nogle Penselstrog, for at lade paamale disse Navne. Oftere er desuden senere denne Mangel paaanket i Politivennen. 3) Uden for No. 105 i Ulkegaden er et Hul midt i Kørebroen, som trænger til at blive istandgjort, da det om mørke Aftener er umligt at tage sig iagt for at falde deri og at kunne forvrie et Been. Vedkommende Embedsmagt vilde derfor gjøre de Mennesker, som ere tvungne til at passere denne Gade, en stor Tjeneste ved at lade den brolægge, og tillige at lade nogle andre mindre betydelige Huller i den Ende af Gaden eftersee og istandgjøre. Denne Uorden er for 2de Gange paaanket i dette Blad. 4) J Skidenstrædet ligger en overmaade hældende Fortogsflise uden for No. 151. 5) Det samme har Sted uden for No. 155 og 156 i Skidenstræde. 6) Ligeledes er der i Skidenstræde paa Regensens Fortog nogle meget skævt liggende Fortogstene. 7) Udenfor No. 116 og 117 i Pikestræde er nu atter den saa ofte omskrevne Fortogsten imellem to Rendestene lagt tilrette, men saa slet, at man maatte ønske, at Foresatte vilde tage den i Øjesyn. 8) Naar man fra Filosofgangen vil søge ny Kongensgade, finder man dette Gadenavn hverken paa det ene eller det andet Hjørne. Derimod staaer Navnet ny Kongensgade midt paa Hjørnehuset 228 og lige under dette Husnummer, hvor det baade befinder sig paa et urigtigt Sted og er malet for smagt. 9) Ovenover Vesterport vil man finde, at i den af børnholmske Stene bestaaende Hammer, ovenpaa Murbrystværket udad til Broen og indad mod Byen, er borttaget af ildesindede Mennesker ikke allene af det indsmeltede Bly, men selv 4 til 5 Stykker Jernkramper, og meget godt kan det skjønnes, at dette Ran er skeet ved Vold. Det er særdeles nødvendigt at disse Hammerstene igjen forsynes med Jern og Bly. J modsat Fald er det muligt, at Dagdrivere og kaade Knegte rive Stenene aldeles løs, som da vilde true med et skadeligt Nedfald, saavel til Kirsebærgangen som ud til Vesterports Vagt. 10) Paa det ene Hjørne af Klareboderne og store Kjøbmagergade staaer: Klareboderne, men paa det andet Klareboerne. Det sidste er en stor Urigtighed, og kan desuden foraarsage Forvildelse for den Fremmede der vil læse det som Klareberne. 11) Paa ingen af alle fire Hjørner, af den lille Gade, der fører fra Vestervold til Frederiksholmskanal forbi Kongens Bryghus, staaer noget Gadenavn. Der mangler altsaa 7 Gadenavnes Paamalinger. 12) Paa Porten i samme Gade ind til Kongens Bryghus staaer intet Husnummer, skjøndt denne Bygning dog sikkert er matrikuleret som andre. 13) Gluggedørene paa Nikolaj Kirketaarn true med Nedfald, da de kun hænge i een Hængsel hver, og der blot behøvedes en stærk Storm, for at kaste dem ned, hvorved da let Munsker, som gaae forbi i Admiralgaden, kunne vorde slagne plat til Døde. Man haaber, at denne særdeles farlige Uorden saa hastigt muligt afværges.